Document ID: 32004R1214

KOMISSION ASETUS (EY) N:o 1214/2004,
annettu 30 päivänä kesäkuuta 2004,
kuivatun luuttoman naudanlihan tuonnissa sovellettavan neuvoston asetuksessa (EY) N:o 2249/1999 säädetyn tariffikiintiön soveltamista koskevista yksityiskohtaisista säännöistä annetusta asetuksesta (EY) N:o 2424/1999 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 32 artiklan 1 kohdan,
ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom (2) ja erityisesti sen 5 artiklan 3 kohdan,
sekä katsoo seuraavaa:
(1)
Komission asetuksella (EY) N:o 2424/1999 (3) avataan kuivatun luuttoman naudanlihan monivuotinen tuontitariffikiintiö Sveitsistä 1 päivän heinäkuuta ja seuraavan vuoden 30 päivän kesäkuuta välisenä aikana tuotavalle 700 tonnin vuotuiselle määrälle.
(2)
Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen lopullinen versio tuli voimaan asetuksen (EY) N:o 2424/1999 voimaantulon jälkeen. Kyseinen sopimus hyväksyttiin Euroopan yhteisön puolesta päätöksellä 2002/309/EY, Euratom.
(3)
Sopimuksessa määrätään CN-koodiin ex 0210 20 90 kuuluvan luuttoman kuivatun naudanlihan 1 200 tonnin vuotuisen määrän tullittomasta tuonnista. BSE-kriisin vuoksi osapuolet ilmoittivat kuitenkin kyseisen sopimuksen päätösasiakirjaan liitetyssä liha-alaa koskevassa yhteisessä julistuksessa (4), että yhteisö avaa poikkeuksellisesti 700 nettotonnin suuruisen kuivatun naudanlihan vuotuisen autonomisen kiintiön, jossa kannetaan paljoustullin sijasta arvotullia.
(4)
Alun perin esitettiin, että kyseistä poikkeusta sovellettaisiin yhden vuoden ajan sopimuksen voimaantulosta ja että tilannetta olisi tarkasteltava uudelleen, jos eräiden jäsenvaltioiden Sveitsille asettamia tuontirajoituksia ei ole tuohon ajankohtaan mennessä poistettu.
(5)
Osapuolet vahvistivat yhteisessä julistuksessa ilmaistun kantansa Brysselissä 12 päivänä joulukuuta 2002 pidetyssä maatalouden sekakomitean ensimmäisessä kokouksessa.
(6)
Tilannetta tarkasteltiinkin uudelleen vuoden kuluttua sopimuksen voimaantulosta Bernissä 11 päivänä kesäkuuta 2003 pidetyssä maatalouden sekakomitean toisessa kokouksessa. Tällöin päädyttiin siihen, että tilanne ei ollut vielä muuttunut siinä määrin, etteikö sopimuksessa määrättyjä lihavalmisteiden etuuskohteluja voitaisi soveltaa, ja että yhteisessä julistuksessa esitettyjen autonomisten toimenpiteiden soveltamista olisi jatkettava.
(7)
Maatalouden sekakomitea totesi Brysselissä 4 päivänä joulukuuta 2003 pidetyssä kolmannessa kokouksessaan, että sopimuksen liitteessä 11 olevien lisäysten 1, 2, 3, 4, 5, 6 ja 11 muuttamisesta 25 päivänä marraskuuta 2003 tehdyn Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetun eläinlääkintäalan sekakomitean päätöksen N:o 2/2003 (5) ja sitä seuraavan, jäsenvaltioiden Sveitsille asettamien rajoittavien toimenpiteiden poistamisen seurauksena sopimuksen mukaiset myönnytykset olisi pantava täytäntöön mahdollisimman pian. Alkuperäsääntöjen muutos huomioon ottaen on kuitenkin yhteisesti katsottu tarpeelliseksi antaa toimijoille riittävästi aikaa mukautua ja toteuttaa mahdollisten varastojen suhteen aiheellisia toimia, joten kyseinen täytäntöönpano olisi toteutettava 1 päivästä tammikuuta 2005.
(8)
Sen vuoksi olisi vahvistettava säännökset vuoden 2004 jäljellä olevia kuukausia varten ennen kuin myönnytysten täytäntöönpanoa koskeva uusi järjestelmä otetaan käyttöön 1 päivästä tammikuuta 2005.
(9)
Myönnytyksessä vahvistetaan 700 tonnin vuotuisen määrän tuonti. Määrä olisi vuoden 2004 heinäkuusta joulukuuhun rajoitettava puoleen mainitusta määrästä. Jos vuodeksi 2004 on myönnetty tuontitodistuksia alle 700 tonnille, kyseinen erotus olisi lisättävä vuonna 2005 käytettävissä oleviin määriin. Tätä tilannetta olisi tarkasteltava uudelleen vuoden 2004 jälkeen.
(10)
Sen vuoksi on aiheellista säätää tarvittavista poikkeuksista asetukseen (EY) N:o 2424/1999.
(11)
Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Poiketen siitä, mitä asetuksen (EY) N:o 2424/1999 1 artiklan 1 kohdassa säädetään, CN-koodiin ex 0210 20 90 kuuluvalle luuttomalle kuivatulle naudanlihalle avataan 1 päivän heinäkuuta 2004 ja 31 päivän joulukuuta 2004 väliseksi ajaksi 350 tonnin suuruinen yhteisön tariffikiintiö.
2. Poiketen siitä, mitä asetuksen (EY) N:o 2424/1999 5 artiklassa säädetään, 1 päivästä heinäkuuta 2004 alkaen myönnettyjen aitoustodistusten ja tuontitodistusten voimassaolo päättyy 31 päivänä joulukuuta 2004.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä heinäkuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2004.

Labels: 3
17